Henri van Breda skuldig aan moordHenri van Breda in die Wes-Kaapse hooggeregshof kort voordat die uitspraak gelewer is op 21 Mei 2018. (Foto: Skermskoot uit eNCA regstreekse uitsending) Henri van Breda is skuldig bevind aan die moord op sy ouers, Martin en Theresa, en sy ouer broer, Rudi, asook poging tot moord op sy suster, Marli. Van Breda is ook skuldig bevind op ‘n vyfde aanklag van dwarsboming van die gereg. Regter Siraj Desai het Maandag in die Wes-Kaapse hooggeregshof beslis Van Breda het sy gesin in Januarie 2015 in hul huis op die De Zalze-landgoed in Stellenbosch met ŉ byl aangeval. Martin, Theresa en Rudi het op die toneel gesterf, terwyl Marli kritieke beserings opgedoen het. Marli het wonderbaarlik die aanval oorleef, maar ly sedertdien aan geheueverlies en kan glad nie die gebeure van dié tragiese aand onthou nie. Van Breda het gedurende die verhoor beweer ŉ aanvaller, gewapen met ŉ byl en ŉ mes, het die gesin aangeval, maar Desai het bevind die staat het bewys dat dié weergawe van die gebeure nie moontlik waar kan wees nie. Lees ook: Henri van Breda agter tralies